Jērkules ezers
Jērkules ezers ir caurteces ezers Siguldas novada Krimuldas pagastā. Krasti zemi, lēzeni, dibens dūņains. Ietek vairāki grāvji un upītes, lielākie no kuriem ir Grašupīte un Līgotņu strauts. Iztek Loja. Makrofīti: vilkvālītes, kalmes, ūdensrozes, lēpes, elodejas, raglapes, ežgalvītes, trejdaivu ūdensziedi. Ezers stipri aizaudzis. No 1989. gada līdz 1992. gadam ieguva sapropeli mēslojumam. Gadā iegūti 15000 m³ sapropeļa. Mīt līdaka, asaris, rauda, līnis, karūsa. Ligzdo pīles.